19 Ntangu Yezu manisaka kutuba mambu yai, yandi katukaka na Galilea mpi kwisaka na bandilu ya Yudea na simu ya nkaka ya Yordani.+2 Diaka, bimvuka ya nene ya bantu landaka yandi, mpi yandi belulaka bo kuna.3 Ebuna Bafarize kwisaka kisika yandi vandaka ti ngindu ya kumeka yandi, mpi bo yulaka nde: “Keti bakala kele ti nswa ya kufwa makwela ti nkento na yandi sambu na konso kikuma?”+4 Yandi vutulaka nde: “Keti beno me tangaka ve nde muntu yina gangaka bo katuka na luyantiku salaka bo bakala mpi nkento+5 mpi yandi tubaka nde: ‘Yo yina bakala ta bikisa tata na yandi ti mama na yandi mpi yandi ta kangama ti nkento na yandi, ebuna bo zole ta vanda nsuni mosi’?6 Na mpila nde bo kele diaka ve zole, kansi nsuni mosi. Yo yina, bika nde muntu kukabula ve yina ya Nzambi me vukisaka.”+7 Bo tubilaka yandi nde: “Ebuna, sambu na nki Moize tubaka na kupesa nkento mukanda ya kukula yandi mpi na kufwa makwela ti yandi?”+8 Yandi tubilaka bo nde: “Moize pesaka beno nzila ya kufwa makwela ti bankento na beno sambu na ntima-ngolo na beno,+ kansi yo vandaka ve mutindu yina katuka na luyantiku.+9 Mono ke tubila beno nde konso muntu yina me fwa makwela ti nkento na yandi, katula kaka sambu na pite,* mpi me kwela nkento ya nkaka, yandi me sala bizumba.”+10 Balongoki tubilaka yandi nde: “Kana yo kele mutindu yina sambu na bakala ti nkento na yandi, yo kele mbote ve na kukwela.”11 Yandi tubilaka bo nde: “Bantu yonso ve ke ndimaka diambu yai, kansi kaka bantu yina kele ti dikabu yina.+12 Sambu kele ti batongu yina me butukaka mutindu yina, mpi kele ti batongu yina bantu me kumisaka batongu, mpi kele ti batongu yina me kudikumisaka batongu sambu na Kimfumu ya zulu. Bika muntu yina lenda ndima diambu yai kundima yo.”+13 Na nima, bo natilaka yandi bana ya fioti sambu yandi tula bo maboko mpi kusamba, kansi balongoki nganinaka bo.+14 Kansi, Yezu tubaka nde: “Beno bikisa bana ya fioti, mpi beno bika kukanga bo nzila ya kukwisa na mono, sambu Kimfumu ya zulu kele ya bantu yina kele bonso bo.”+15 Yandi tulaka bo maboko mpi katukaka pana.16 Ebuna, muntu mosi kwisaka pene-pene na yandi mpi tubaka nde: “Longi, nki mambu ya mbote mono fwete sala sambu na kubaka luzingu ya mvula na mvula?”+17 Yezu tubilaka yandi nde: “Sambu na nki nge ke yula mono sambu na mambu yina kele ya mbote? Muntu mosi mpamba kele mbote.+ Kansi, kana nge ke zola kubaka luzingu, landa na kuzitisa bansiku.”+18 Yandi tubilaka Yezu nde: “Inki bansiku?” Yezu tubaka nde: “Nge fwete fwa ve muntu,+ nge fwete sala ve bizumba,+ nge fwete yiba ve,+ nge fwete ta ve kimbangi ya luvunu,+19 kumisa tata na nge ti mama na nge,+ mpi nge fwete zola nkweno na nge bonso nge mosi.”+20 Leke yina ya bakala tubilaka yandi nde: “Mono ke zitisaka bansiku yina yonso; inki mono fwete sala diaka?”21 Yezu tubilaka yandi nde: “Kana nge ke zola kuvanda muntu ya kukuka, kwenda kuteka bima na nge mpi pesa mbongo na bansukami, ebuna nge ta vanda ti kimvwama na zulu;+ na nima kwisa kulanda mono.”+22 Ntangu leke yina ya bakala waka mambu yai, yandi kwendaka na mawa, sambu yandi vandaka ti bima mingi.+23 Ebuna Yezu tubilaka balongoki na yandi nde: “Ya kieleka mono ke tubila beno nde yo ta vanda mpasi sambu mvwama kukota na Kimfumu ya zulu.+24 Mono ke tubila beno diaka nde, yo kele pete kibeni sambu shamo kukota na munoko ya sindani kansi yo kele mpasi mingi sambu mvwama kukota na Kimfumu ya Nzambi.”+25 Ntangu balongoki waka mambu yina, bo yitukaka mingi kibeni, mpi bo tubaka nde: “Nani kibeni lenda guluka?”+26 Yezu talaka bo na meso mpi tubilaka bo nde: “Bantu lenda sala yo ve, kansi Nzambi lenda sala mambu yonso.”+27 Ebuna Piere vutudilaka yandi nde: “Tala, beto me bikisa bima yonso mpi beto me landa nge; ebuna beto ta baka inki?”+28 Yezu tubilaka bo nde: “Ya kieleka mono ke tubila beno nde, ntangu bima yonso ta kuma ya mpa, ntangu Mwana ya muntu ta vanda na zulu ya kiti na yandi ya kimfumu ya nkembo, beno bantu yina me landaka mono, beno mpi ta vanda na zulu ya bakiti 12 ya kimfumu, beno ta sambisa makanda 12 ya Izraele.+29 Mpi konso muntu yina me bikisaka banzo to bampangi ya babakala to bampangi ya bankento to tata to mama to bana to bilanga sambu na zina na mono, yandi ta baka bima mbala nkama kuluta mpi ta baka* luzingu ya mvula na mvula.+30 “Kansi bantu mingi yina kele bantu ya ntete ta vanda bantu ya nsuka mpi bantu ya nsuka ta vanda bantu ya ntete.
kon_Latn